stanford-oval/wikipedia huggingface dataset:
Bad Tölz

| Bad Tölz |
| --- | --- |

 vaakuna
 Bad Tölz
 Koordinaatit: 47°45.6′N, 11°33.5′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  Bad Tölz-Wolfratsenhausen
Hallinto:  
 – Pormestari:  Ingo Mehner
Pinta-ala:  
 – Kokonaispinta-ala:  30,8 km²
Korkeus:  660 m
Väkiluku (31.12.2020):  19 141
 – Väestötiheys:  621 as./km²
 
 www.bad-toelz.de  
Infobox OKVirheellinen NIMI-arvo: 
Bad Tölz on kaupunki Isarin varrella Bad Tölz-Wolfratshausenin piirikunnassa Baijerin osavaltiossa Saksassa. Se on piirikuntansa keskus. Vuoden 2020 lopussa kaupungissa oli 19 141 asukasta, ja kaupungin pinta-ala on 30,8 neliökilometriä. Bad Tölzin ystävyyskaupungit ovat Vichy Ranskassa ja San Giuliano Terme Italiassa.
Bad Tölzin sijainti Bad Tölz-Wolfratshausenin piirikunnassa.
Ensimmäiset maininnat Bad Tölzistä ovat 1100-luvulta. Vuonna 1331 se sai markkinaoikeudet, ja rautatieyhteys avattiin 1874.
Aiheesta muualla

Kuvia tai muita tiedostoja aiheesta Bad Tölz Wikimedia Commonsissa
Kaupungin verkkosivut (saksaksi)
Swift Current Broncos

| Swift Current Broncos |
| --- | --- |

Perustettu:  1967
Entiset nimet:  Swift Current Broncos (1967–1974) Lethbridge Broncos (1974–1986) 
Kaupunki:   Swift Current, Saskatchewan
Kotiareena:  Credit Union iPlex
– kapasiteetti:  3 239
Sarjataso:  WHL
Konferenssi:  Itäinen
Divisioona:  Keskinen
Värit:                
Toimitusjohtaja:   Chad Leslie
Päävalmentaja:   Taras McEwen
Mestaruudet:  Memorial Cup (1989)   WHL (1989, 1993, 2018)
Infobox OKNimi-testi OK: 
Swift Current Broncos on Western Hockey Leaguessa pelaava junioriseura. Seuran kotikaupunki on Swift Current Saskatchewanissa. Swift Current Broncos voitti kultaa viimeksi v. 2018
Joukkue kaudella 2024–2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 30 |  | Reid Dyck | L | 2004 | Winkler, Manitoba, Kanada |
| 35 |  | Joey Rocha | L | 2005 | Nanaimo, Brittiläinen Kolumbia, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 2 |  | Hunter Mayo | R | 2004 | Saskatoon, Saskatchewan, Kanada |
| 4 |  | Peyton Kettles | R | 2007 | Winnipeg, Manitoba, Kanada |
| 5 |  | Josh McGregor | L | 2007 | Brandon, Manitoba, Kanada |
| 7 |  | Jace McFaul | R | 2007 | Edmonton, Alberta, Kanada |
| 13 |  | Grayson Burzynski | L | 2005 | Winnipeg, Manitoba, Kanada |
| 28 |  | Daxon Yerex | L | 2008 | Oak Bluff, Manitoba, Kanada |
| 36 |  | Caleb Potter | L | 2007 | Regina, Saskatchewan, Kanada |
| 38 |  | Marek Ročák | R | 2005 | Valašské Klobouky, Tšekki |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 12 |  | Rylan Gould | R | VLH | 2005 | Headingley, Manitoba, Kanada |
| 14 |  | Connor Gabriel | L | KH | 2005 | Saskatoon, Saskatchewan, Kanada |
| 16 |  | Brady Birnie | L | VLH | 2005 | Regina, Saskatchewan, Kanada |
| 17 |  | Parker Rondeau | L | VLH | 2007 | Swift Current, Saskatchewan, Kanada |
| 18 |  | Otto Hanson | R | OLH | 2006 | Calgary, Alberta, Kanada |
| 19 |  | Trae Wilke | L | VLH | 2006 | Saskatoon, Saskatchewan, Kanada |
| 20 |  | William Morin | R | OLH | 2007 | Boden, Ruotsi |
| 21 |  | Connor Dale | L | VLH | 2005 | St. Albert, Alberta, Kanada |
| 23 |  | Kurt Rookes | L | VLH | 2005 | Manson, Manitoba, Kanada |
| 24 |  | Carlin Dezainde | L | KH | 2004 | Calgary, Alberta, Kanada |
| 25 |  | Clarke Caswell (C) | L | VLH | 2006 | Brandon, Manitoba, Kanada |
| 26 |  | Luke Mistelbacher | R | VLH | 2005 | Steinbach, Manitoba, Kanada |
| 32 |  | Sawyer Dingman | R | VLH | 2008 | Edmonton, Alberta, Kanada |
| 39 |  | Jaxen Gauchier | L | VLH | 2007 | Peavine, Alberta, Kanada |
Valmennus & Joukkueenjohto

Päävalmentaja: Taras McEwen
Apuvalmentaja: Regan Darby
Apuvalmentaja: Zach Franko
Maalivahtivalmentaja: Dave Rathjen
Apumaalivahtivalmentaja: Greg Kleevgard
Fysiikkavalmentaja: Matthew Zoltek
Kehitysvalmentaja: Zack Smith
Taitovalmentaja: Travis Moen
Huoltopäällikkö: Kory Achtymichuk
Toimitusjohtaja: Chad Leslie
Kykyjenetsinnänjohtaja: Tyler Dickson
Aiheesta muualla

Swift Current Broncosin verkkosivut (englanniksi)
Swift Current Broncosin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | B.C. | U.S. |
| Brandon Wheat Kings | Calgary Hitmen | Kamloops Blazers | Everett Silvertips |
| Moose Jaw Warriors | Edmonton Oil Kings | Kelowna Rockets | Portland Winterhawks |
| Prince Albert Raiders | Kootenay Ice | Prince George Cougars | Seattle Thunderbirds |
| Regina Pats | Lethbridge Hurricanes | Vancouver Giants | Spokane Chiefs |
| Saskatoon Blades | Medicine Hat Tigers | Victoria Royals | Tri-City Americans |
| Swift Current Broncos | Red Deer Rebels |  |  |
Mikael V

Mikael V ja arkkienkeli Mikael kolikossa.
Mikael V Kalafates (kreikaksi Μιχαήλ Καλαφάτης, 1015 – 24. elokuuta 1042) oli Bysantin keisari lyhyen ajan vuosina 1041–1042. Hän oli keisari Mikael IV:n sisarenpoika.
Kun Mikael IV kuoli vuonna 1041, Mikael V:stä tuli Zoen uusi kanssahallitsija. Mikaelin valtaistuimelle nousun takana oli hänen setänsä Johannes, jonka Mikael kuitenkin pian karkotti luostariin. 18. huhtikuuta ja 19. huhtikuuta välisenä yönä hän määräsi myös Zoen karkotettavaksi. Kuullessaan tästä Konstantinopolin kansalaiset vihastuivat ja syrjäyttivät Mikaelin. Hänet sokeutettiin ja lähetettiin luostariin, missä hän kuoli 24. elokuuta 1042.
Kirjallisuutta

John Julius Norwich: Byzantium: The Apogee.  Viking, 1991.  ISBN 0-394-53779-3
Georg Ostrogorsky: History of the Byzantine State.  Rutgers University Press, 1969.  ISBN 0-8135-1198-4
| 0 | 1 | 2 |
| --- | --- | --- |
| Edeltäjä: Mikael IV | Bysantin keisari Kanssahallitsija: Zoe | Seuraaja: Zoe |
Miehen puolikkaat

| Miehen puolikkaat> Two and a Half Men |
| --- | --- |
 Sarjan viimeisin tunnus.
Tyyli:  tilannekomedia
Kestoaika:  22 min
Luoja(t):  Chuck Lorre Lee Aronsohn
Pääosissa:  Charlie Sheen (kaudet 1–8) Ashton Kutcher (kaudet 9–12) Jon Cryer Angus T. Jones Conchata Ferrell Holland Taylor Marin Hinkle Jennifer Taylor
Alkuperämaa:  Yhdysvallat
Alkuperäiskieli:  englanti
Verkko:   CBS  MTV3  MTV Sub  Star Channel  (Fox)
Esitetty:  22. syyskuuta 2003 –  19. helmikuuta 2015
Tuotantokausia:  12
Jaksoja:  262 (Luettelo jaksoista)
Tuotanto
Vastaava(t) tuottaja(t):  Chuck Lorre Lee Aronsohn Eric Tannenbaum Kim Tannenbaum Mark Burg Oren Koules Don Foster Susan Beavers (kausi 6–) Eddie Gorodetsky (kausi 6–12) Mark Roberts (kausi 7–12)
Tuotantoyhtiö(t):  Chuck Lorre Productions The Tannenbaum Company Warner Bros. Television
Aiheesta muualla
Virallinen sivusto
IMDb 
Miehen puolikkaat (engl. Two and a Half Men) on yhdysvaltalainen tilannekomediasarja. Alun perin sarjan päähahmot olivat samassa talossa asuvat veljekset Charlie ja Alan Harper ja Alanin poika Jake (Charlie Sheen, Jon Cryer ja Angus T. Jones). Miehen puolikkaat keskittyy sanailuun ja veljesten ihmissuhdeongelmiin. Sarjaa esitettiin CBS-kanavalla vuodesta 2003 vuoteen 2015. Suomessa sarjaa esittävät MTV3, Sub ja Star Channel. Seksuaalissävytteiseen keskinäiseen naljailuun perustuva sarja kuului Yhdysvaltain suosituimpiin komediasarjoihin.
Syksyllä 2010 aloitettu kahdeksas tuotantokausi keskeytettiin ennenaikaisesti tammikuussa 2011, kun sarjan päätähti Charlie Sheen joutui päihdevieroitushoitoon. Tuotannon oli määrä jatkua jälleen helmikuun loppupuolella. Charlie Sheen kuitenkin ehti haukkua julkisesti ohjelman tuottajaa, ja niin kanava ja tuotantoyhtiö päättivät lopettaa ohjelman tuotannon kahdeksannen kauden osalta. Maaliskuussa 2011 Sheen sai potkut ja hänen tilalleen palkattiin Ashton Kutcher, jolle käsikirjoitettiin sarjaan uusi roolihahmo.
Jakea näytellyt Angus T. Jones tuli uskoon, ja hän poistui sarjasta 11. tuotantokaudella. Sitä ennen Jones haukkui YouTubessa sarjaa moraalittomaksi roskaksi.
Sarjan suosio teki päänäyttelijöistä rikkaita. Charlie Sheen oli television parhaiten palkattu näyttelijä, jolle maksettiin sarjasta parhaimmillaan 40 miljoonaa dollaria vuodessa. Hänen seuraajansa Ashton Kutcher peri häneltä tuon ykkössijan, vaikkei yltänyt aivan samaan tulotasoon. Vuonna 2010 Angus T. Jonesista tuli television parhaiten palkattu lapsinäyttelijä, kun hän sai liki seitsemän miljoonan euron palkkiot kahdesta tuotantokaudesta.
Juoni

Sarjan keskushahmoja ovat veljekset Charlie ja Alan sekä Alanin poika Jake. Charlie on mainoslaulujen säveltäjä, ikuinen poikamies ja naistenmies, joka asuu eronneen veljensä ja veljenpoikansa kanssa omistamassaan talossa rannalla. Sivuhahmoja ovat veljesten vähemmän sympaattinen ja narsistinen äiti Evelyn, sarkastinen kodinhoitaja Berta, omituinen mutta rikas naapurintyttö Rose sekä Alanin ex-vaimo Judith.
Henkilökuviota oli pakko muuttaa sen jälkeen, kun Charlie Sheen oli erotettu sarjasta. Käsikirjoitusta muutettiin niin, että Sheenin hahmo Charlie on kuollut ja hänen talonsa myyty eronneelle internet-miljardöörille Walden Schmidtille (Ashton Kutcher). Ensin Alan ja Jake muuttavat äiti-Evelynin luo. Walden kuitenkin kutsuu heidät takaisin taloon koska kärsii yksinäisyydestä isossa rantatalossa. Kolmen keskushahmon kuvio säilyi pääpiirteissään, kunnes aikuistunut Jake poistettiin sarjasta.
Hahmot > Päähenkilöt

Charlie Harper (es. Charlie Sheen), varakas poikamies joka yrittää vakiintua mutta saa aikaan vain lyhyitä naissuhteita.
Alan Harper (es. Jon Cryer) on Charlien pikkuveli ja Jaken isä. Alun perin Alan muutti Charlien luokse poikansa kanssa erottuaan vaimostaan Judithista, mutta on sittemmin jäänyt veljensä luokse pysyvästi asumaan.
Jake Harper (es. Angus T. Jones) on Alanin ja Judithin poika ja Charlien veljenpoika, joka varttuu sarjassa näyttelijänsä myötä kymmenvuotiaasta parikymppiseksi. Hieman hidasälyinen Jake viettää suurimman osan ajastaan pelaamalla videopelejä ja katselemalla televisiota, mutta on myös hyvä korttipeleissä. Kyselee usein Alanilta ja Charlielta henkilökohtaisista asioista.
Walden Schmidt (es. Ashton Kutcher) on lapsenmielinen miljardööri, joka ostaa Charlien talon yhdeksännellä tuotantokaudella.
Berta (es. Conchata Ferrell) on Charlien kodinhoitaja, joka kohtelee usein muita sarkastisesti.
Evelyn Harper (es. Holland Taylor) on Alanin ja Charlien dominoiva äiti ja Jaken isoäiti. Evelyn kohtelee muita määräilevästi ja onkin saanut perheensä taholta lisänimen the devil (suomennettuna "paholainen").
Judith Melnick (es. Marin Hinkle) on Alanin ex-vaimo ja Jaken äiti. Judith on nykyisin naimisissa Herb Melnickin kanssa ja heillä on tytär, Millie, joka saattaa tosin olla biologisesti Alanin lapsi. Judith on hieman huumorintajuton ja käyttää usein hyväksi tilaisuutta nöyryyttää Alania muiden silmissä. Judith eli vuosien ajan luksustason elämää Alanin elatusmaksujen avulla.
Jenny (Amber Tamblyn) on Charlien tytär. Kenelläkään ei ollut tietoa Charlien tyttärestä, ennen kuin tämä ilmestyi eräänä päivänä etsimään tietoa isästään. Jenny on tavoiltaan lähes isänsä kaltainen, rakastaa naisia ja alkoholia.
Hahmot > Sivuhenkilöt

Rose (es. Melanie Lynskey) on Charlien entinen naapuri ja ystävä (tai pikemminkin kyttääjä). Rose on yksi Charlien yhden yön hoidoista, mutta hänellä on ollut jonkinlainen suhde myös Alaniin. Rose muutti hetkeksi pois Malibusta, mutta palasi myöhemmin takaisin (ei kuitenkaan enää Charlien naapuriksi).
Chelsea (es. Jennifer Taylor) on Charlien tyttöystävä ja kihlattu. Aluksi Chelsea oli vain yksi Charlien "hoidoista", mutta suhde kehittyikin vakavammaksi. Pari oli jo menossa naimisiin, kun Chelsea rakastui toiseen mieheen ja päätti lykätä häitä.
Herb Melnick (es. Ryan Stiles) on Judithin aviomies ja Jaken isäpuoli. Hän tulee hyvin toimeen Alanin, Charlien ja poikapuolensa kanssa.
Linda Freeman (es. Jane Lynch) on psykiatri, jonka palveluja on käyttänyt niin Jake, Alan kuin Charliekin.
Gordon (es. J. D. Walsh) on pizzakuski ja Rosen lyhytaikainen poikaystävä. Gordon ihailee Charlieta ja kuvailee tätä usein neroksi.
Stephan Robert "Bobby" Wasserstein (es. James Edson) on tarjoilija eräässä hienossa ravintolassa, jonne Alan ja Charlie vievät usein deittinsä.
Aiheesta muualla

Sarjan kotisivut (Arkistoitu – Internet Archive)
Hiryū

| Hiryū |
| --- | --- |
 Hiryū vuonna 1939.

Aluksen vaiheet
Rakentaja:  Yokosukan laivastoarsenaali
Kölinlasku:  8. heinäkuuta 1935
Laskettu vesille:  16. marraskuuta 1937
Palveluskäyttöön:  5. heinäkuuta 1939
Poistui palveluskäytöstä:  25. syyskuuta 1942
Loppuvaihe:  upotettu 4. kesäkuuta 1942
Tekniset tiedot
Uppouma:  17 300 t (standardi) 20 165 t (kuormattu)
Pituus:  222 m
Leveys:  22,3 m
Syväys:  7,74 m
Koneteho:  153 000 shp)
Nopeus:  34,5 solmua
Miehistöä:  1 101
Aseistus
Aseistus:  12 × 127 mm  tykkiä/40 31 × 25 mm ilmatorjuntatykkiä 73 × lentokonetta
Hiryū (jap. 飛龍, ”lentävä lohikäärme”) oli keisarillisen Japanin laivaston vuonna 1939 palvelukseenotettu lentotukialus toisessa maailmansodassa. Aluksen lentokoneet osallistuivat Ranskan Indokiinan valtaukseen, Pearl Harborin hyökkäykseen ja Waken taisteluun. Tyynenmeren sodan ensimmäisten kuukausien aikana vuonna 1942 alus tuki Hollannin Itä-Intian taisteluita. Kesäkuussa 1942 se osallistui Midwayn taisteluun, jossa Yhdysvaltain laivaston syöksypommittajat osuivat Hiryūun. Alus upotettiin seuraavana päivänä, kun selvisi että sitä ei voitu pelastaa.
Valmistus

Alus oli toinen kahdesta vuosien 1931–1932 laivaston täydennysohjelman suuresta lentotukialuksesta. Alus tilattiin vuoden 1934 hankinnoissa Yokosukan laivastontelakalta, missä köli laskettiin 8. heinäkuuta 1935. Alus laskettiin vesille 16. marraskuuta 1937 ja otettiin palvelukseen 5. heinäkuuta 1939.
Palvelus

Alus liitettiin15. marraskuuta 1939 Japanin 2. lentolaivastoon. Syyskuussa 1940 aluksen lentoyksiköt siirrettiin Hainan Taoon, missä ne valmistautuivat Ranskan hallitseman Indokiinan pohjoisosien miehitykseen. Helmikuussa 1941 alus osallistui Etelä-Kiinan satamien saartoon.
Tomeo Kakun komentama Hiryū liitettiin 10. huhtikuuta 1941 keisarillisen Japanin laivaston 1. lentolaivaston 2. lentotukialusviirikköön. Se kuului 10.–30. heinäkuuta FU:ksi kutsuttuun saattajaosastoon operaatiossa FU. Alus lähti Yokosukasta merelle Soryūn kanssa liittyäkseen osastoon. Ne saapuivat 16. heinäkuuta Samaan, josta osasto lähti merelle 25. heinäkuuta. Alus vieraili osaston mukana Condorissa ja St. Jamesissa 29.–30. heinäkuuta ja palasi 1. elokuuta Samaan ja 7. elokuuta edelleen Saseboon, jossa se siirrettiin elokuun lopulla kuivatelakalle.
Alus palasi 10. syyskuuta telakalta ja se lähti 15. syyskuuta Kagoshimaan, jossa se vastaanotti 22. syyskuuta 2. lentotukialusviirikön lippulaivan tehtävät Soryūlta. Lippulaivan tehtävät palautettiin Soryūlle 26. lokakuuta. Alus lähti 18. marraskuuta Soryūn kanssa Kyushulta Hitokappunlahdelle, jonne ne saapuivat 22. marraskuuta. Alus liitettiin 26. marraskuuta viirikön mukana Pearl Harborin iskua varten kasattuun pääosastoon. Alus lähti Hitokappunlahdelta seuraavana päivänä Havaiji-operaatioon.
Toledon katedraali

Toledon katedraali  (esp. Catedral Primada Santa María de Toledo) on katedraali Toledossa, Espanjassa. Kirkon rakentaminen aloitettiin vuonna 1226 islamilaisen moskeijan paikalle. Katedraalissa on viisi laivaa. Se on 120 metriä pitkä ja 59 metriä leveä.
Aiheesta muualla

Kuvia tai muita tiedostoja aiheesta Toledon katedraali Wikimedia Commonsissa
Laihian seurakunta

| Laihian seurakunta |
| --- | --- |

 tunnus :  sijainti 
 Laihian kirkko
Tunnustuskunta:  evankelis-luterilainen
Hiippakunta:  Lapuan hiippakunta
Rovastikunta:  Pohjanmaan rovastikunta
Pääkirkko:  Laihian kirkko
Perustettu:  1508
– Emäseurakunta:  1576
Jäsenmäärä:  6 450 (2021)
– Osuus asukkaista:  81,5 %
Kirkollisvero:  1,50 %
Kirkkoherra:  Antti Yli-Opas
Verkkosivusto
Infobox OKNimi-testi OK: 
Laihian seurakunta on Laihian kunnassa Pohjanmaan maakunnassa toimiva Suomen evankelis-luterilaisen kirkon seurakunta. Se kuuluu Lapuan hiippakuntaaan ja Pohjanmaan rovastikuntaan. Laihian seurakunta perusti vuonna 1576 Ruotsin kuningas Juhana III.
Kirkot ja tilat

Laihian ensimmäinen kirkko rakennettiin 1500-luvun alussa ja samalle paikalle valmistui toinen kirkko vuonna 1643. Nykyisin paikalla toimii kolmas kirkko, jonka vihkimisjuhlallisuuksia vietettiin vuonna 1805. Laihian kirkko edustaa tyyliltään varhaista uusklassismia.lähde?
Vöyrin kunnassa sijaitseva Seura-Ranta niminen leirikeskus on palvellut seruakuntalaisia vuodesta 1969 lähtien.
Herätysliikkeet

Laihian seurakunta kuuluu muun Seinäjoen eteläisen ja läntisen alueen tavoin voimakkaaseen ja yhtenäiseen evankelisen herätysliikkeen tukialueeseen. Laihialla on jossain määrin kannatusta myös herännäisyyden keskuudessa.
Kirkkoherrat

| --- | --- |
 1576–1778: Ericus Eschilli  1578–1580: Matthias Martini  1580–1611: Jacobus Eschilli  1611–1621: Sigfridus Johannes  1622: Mattheus Bartollj  1624–1626: Petrus Bartholdi  1626–1657: Haqvinus Nikolainpoika Galle  1658–1663: Johannes Haakoninpoika Laihelius  1664–1687: Christian Mathiaksenpoika Laibeck  1688–1690: Johan Christianinpoika Laibeck  1690–1712: Samuel Backman  1713–1714: Anders Mennander  1722–1732: Mathias Hellenius  1733–1746: Zacharias Forbus  1746–1780: Samuel Wacklin  1782–1789: Georg Forsman  1790–1798: Jonas Lagus  1801–1806: Fredrik Stenhagen  1808–1813: Simon Laurin :  1816–1822: Abraham Perander  1827–1843: Johan Stenbäck  1846–1852: Erik Johan Snellman  1854–1863: Herman Magnus Inberg  1864–1884: Erik August Montin  1885–1901: Henrik Adolf Appelberg  1904–1917: Klas Emil Hohenthal  1919–1922: Jaakko Pohjonen  1924–1937: Karl August Waldstedt  1939–1952: Emil Härö  1953–1956: Olavi Laitinen  1957–1965: Jussi Annala  1965–1975: Eino Tuomisto  1975–2006: Eino Rauha  2006–2014: Mertsi Saarela  2015–2019: Marja-Liisa Mäki  2019: vt. Krister Koskela  2021– Antti Yli-Opas
Transdisiplinaarinen tutkimus

Transdisiplinaarinen tutkimus on eri tieteenhaarojen ja usein myös tieteen ulopuolella toimivien asiantuntijaryhmien välistä yhteistyötä, jossa tehtävänä on saavuttaa tutkimuksellinen päämäärä erityisellä yhteistyöstrategialla. Yhteistyökumpanit pyrkivät lähestymään tutkimusongelmaa monitieteisesti ja tieteen rajoja rikkoen, omaksumalla oman näkökantansa lisäksi myös muiden tieteenalojen lähestymistapoja ja tukeutumalla kaikkeen tutkimusongelman kannalta relevanttiin asiantuntemukseen. Tällä tavoin transdisiplinaarisen hankkeen osallistujat pyrkivät muodostamaan tutkimusongelmastaan kokonaiskuvan. Transdisiplinaarinen tutkimustapa vaatii erityisen paljon tiimityöskentelyä, jossa tutkijat ja muut yhteistyökumppanit jakavat muille tiiminjäsenille tietoa, osaamistaan ja resurssejaan.
Vendit (Baltia)

Vendit olivat heimo nykyisen Latvian Cēsisin alueella. Tutkijoiden parissa ei ole täyttä varmuutta siitä, olivatko vendit slaaveja vai suomalais-ugrilaisia. Vendi-nimitystä on käytetty monista slaavilaisista kansoista, mutta monet tutkijat uskovat heidän puhuneen suomalaissukuista kieltä. Ensimmäinen maininta heistä on Henrikin Liivinmaan kronikassa, jonka mukaan he olivat alun perin asuttaneet Ventajoen aluetta Kuurinmaalla, mutta kuurit olivat karkottaneet heidät nykyisen Riian alueelle ja edelleen Cēsisin alueelle, jossa asui heidän lisäkseen latgalleja. Vendit käännytettiin kristinuskoon rauhanomaisesti vuonna 1206 ja sen jälkeen he taistelivat Kalparitariston puolella Baltian pakanakansoja sekä venäläisiä vastaan.
Liivinmaan riimikronikassa vendeihin liitetään mahdollisesti Latvian lipun syntytarina. Kronikan mukaan vendien alueelta Cēsisistä tulleet sotajoukot toivat tullessaan valko-punaraitaisen sotalipun.
John Payne (näyttelijä)

| John Payne |
| --- | --- |
 John Payne The Restless Gunin mainoskuvassa 1957.
Henkilötiedot
Syntynyt: 23. toukokuuta 1912 Roanoke, Virginia, Yhdysvallat
Kuollut: 6. joulukuuta 1989 (77 vuotta) Malibu, Kalifornia
Ammatti:  näyttelijä
Puoliso:  Anne Shirley Gloria DeHaven Alexandra Crowell
Aiheesta muualla
IMDb 
Elonet
John Howard Payne (23. toukokuuta 1912 Roanoke, Virginia – 6. joulukuuta 1989 Malibu, Kalifornia) oli yhdysvaltalainen näyttelijä. Hän opiskeli Columbian yliopistossa ja Juilliard Schoolissa. Opiskekuaikanaan hän elätti itsensä muun muassa laulajana vaudevillessa ja ammattipainijana. Payne liittyi näytelmäseurueeseen 1934 ja seuraavana vuonna hän sai elokuvasopimuksen Samuel Goldwynilta. Sopimus jäi lyhytaikaiseksi, ja sen jälkeen Payne näytteli useissa pienen budjetin elokuvissa, kunnes hän sai uuden studiosopimuksen 20th Century Foxille. Foxilla hän näytteli muun muassa musikaaleissa kuten Rosita tanssii ja hymyilee vuonna 1942. Toisen maailmansodan aikana Payne palveli Yhdysvaltain armeijan ilmavoimissa. Viimeisimpien Paynen Foxilla tekemien elokuvien joukkoon kuuluu Susanin kääntymys vuodelta 1947.
1950-luvulla Payne näytteli muun muassa elokuvissa Neljän naamion salaisuus (1952) ja Punainen jälki (1956). Payne myös perusti 1950-luvun jälkipuoliskolla oman tuotantoyhtiön, joka tuotti vuosina 1957–1959 televisiosarjaa The Restless Gun, jossa hän itse näytteli pääosan. 1960-luvun alussa Payne jäi auton alle New Yorkissa. Hän pystyi palaamaan takaisin työhönsä vasta vuosien kuluttua. Hänen ensimmäinen elokuvansa onnettomuuden jälkeen oli They Ran for Their Lives, jossa hän näyttelemisen ohella toimi apulaisohjaajana. Vuonna 1973 Payne palasi näyttämölle ja esiintyi Broadwaylla musikaalissa Good News.
Payne kuoli 77-vuotiaana vuonna 1989. Hän on saanut tähden Hollywood Walk of Famelle.
Diaulos

Diaulos (m.kreik. δίαυλος, ”kaksoishuilu”) oli Olympian kisoissa ja muissa panhelleenisissä kisoissa käyty juoksukilpailu. Siinä juostiin kisapaikan juoksurata päästä päähän ja takaisin eli yhteensä 1 200 jalan matka. Näin juoksumatka oli kaksi kertaa pidempi kuin stadionjuoksussa.
Diaulos Olympian kisoissa

Olympian kisoissa, joissa Olympian stadionin juoksuradan pituus oli 192,27 metriä, diauloksen matka oli noin 380 metriä. Diaulos otettiin mukaan kisojen ohjelmaan 14. olympiadin kisoissa vuonna 724 eaa. Laajimmassa vaiheessa kisojen muita juoksulajeja olivat stadionjuoksu, dolikhos ja hoplitodromos.
Seuraavassa luetellaan diauloksen tunnetut voittajat Olympian kisoissa. Luettelo perustuu Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista (katso myös: luettelo Olympian kisojen voittajista). Säilyneet tiedot ovat epätäydellisiä.
| Olympiadi | Vuosi | Voittaja | Kotipaikka |
| --- | --- | --- | --- |
| 14. | 724 eaa. | Hypenos | Pisa |
| 22. | 692 eaa. | Pantakles | Ateena |
| 29. | 664 eaa. | Khionis | Sparta |
| 30. | 660 eaa. | Khionis | Sparta |
| 31. | 656 eaa. | Khionis | Sparta |
| 35. | 640 eaa. | Kylon | Ateena |
| 65. | 520 eaa. | Anokhos | Taras |
| 67. | 512 eaa. | Fanas | Pellene |
| 69. | 504 eaa. | Thessalos | Korintti |
| 73. | 488 eaa. | Astylos | Kroton |
| 74. | 484 eaa. | Astylos | Kroton |
| 75. | 480 eaa. | Astylos | Syrakusa |
| 76. | 476 eaa. | Dandis | Argos |
| 77. | 472 eaa. | [...]ges | Epidauros |
| 78. | 468 eaa. | Parmenides | Poseidonia |
| 96. | 396 eaa. | Krokenas | Larissa |
| 119. | 304 eaa. | Nikandros | Elis |
| 120. | 300 eaa. | Nikandros | Elis |
| 121. | 296 eaa. | Apollonios | Aleksandria |
| 129. | 264 eaa. | Filinos | Kos |
| 130. | 260 eaa. | Filinos | Kos |
| 131. | 256 eaa. | Filinos | Kos |
| 143. | 208 eaa. | ei tiedossa | Argos |
| 144. | 204 eaa. | ei tiedossa | Argos |
| 145. | 200 eaa. | ei tiedossa | Argos |
| 146. | 196 eaa. | ei tiedossa | Argos |
| 154. | 164 eaa. | Leonidas | Rhodos |
| 155. | 160 eaa. | Leonidas | Rhodos |
| 156. | 156 eaa. | Leonidas | Rhodos |
| 157. | 152 eaa. | Leonidas | Rhodos |
| 170. | 100 eaa. | Nikokles | Akrion |
| 177. | 72 eaa. | Hekatomnos | Miletos |
| 190. | 20 eaa. | ei tiedossa | Miletos |
| 212. | 69 jaa. | Polites | Keramos |
| 216. | 85 jaa. | Hermogenes | Ksanthos |
| 229. | 137 jaa. | Aelius Granianus | Sikyon |
| 233. | 153 jaa. | Demetrios | Khios |